אלמר גסימוב

אלמר גסימוב (באזרית: Elmar Qasımov; נולד ב-2 בנובמבר 1990) הוא ג'ודוקא אזרי, סגן האלוף האולימפי מריו 2016. ב-28 באפריל 2012 זכה גסימוב במדליה המשמעותית הראשונה שלו כאשר זכה במדליית ארד באליפות אירופה, ברבע הגמר הוא הפסיד ליריב רוסי אך הצליח להגיע לקרב על המדליה מבית הניחומים לאחר שניצח את איראקלי צירקידזה, בקרב על הארד ניצח גסימוב את דינו פפייפר הגרמני. ב-2 באוגוסט התחרה גסימוב באולימפיאדת לונדון וסיים במקום השביעי. ב-31 במרץ 2013 זכה גסימוב במדליית כסף בגראנד פרי סמסון לאחר שגבר בחצי הגמר על הנק חרול ההולנדי והפסיד בגמר לאדלן ביסולטנוב הרוסי. ב-5 במאי זכה במדליית ארד בגראנד סלאם באקו וב-26 במאי זכה במדליית ארד בתחרות המאסטרס היוקרתית שנערכה בטיומן. ב-26 באפריל 2014 התחרה גסימוב באליפות אירופה במונפלייה וזכה במדליית הכסף, בשלב חצי הגמר הוא ניצח את אדלן ביסולטנוב ובגמר נכנע ללוקאש קרפאלק הצ'כי. ב-13 ביולי זכה גסימוב במדליית זהב בגראנד סלאם טיומן לאחר שניצח בגמר את קייל רייס הקנדי. בשנת 2015, זכה גסימוב במדליות זהב בגראנד פרי טביליסי וגראנד פרי סמסון, ב-10 במאי זכה במדליית כסף בגראנד סלאם באקו וב-24 במאי זכה במדליית הזהב בתחרות המאסטרס שנערכה ברבאט. ב-6 בדצמבר זכה גסימוב במדליית ארד בגראנד סלאם טוקיו היוקרתי לאחר שגבר בקרב על המדליה על מקסים ראקוב הקזחי. ב-29 במאי 2016 זכה גסימוב שוב במדליית הזהב בתחרות המאסטרס לאחר שניצח בגמר את סיריל מארה הצרפתי. ב-11 באוגוסט 2016 התחרה גסימוב באולימפיאדת ריו דה ז'ניירו בקטגוריית המשקל עד 100 ק"ג וזכה במדליית הכסף, בקרב הראשון שלו ניצח גסימוב את האלוף האולימפי מלונדון 2012 טגיר חאיבולאייב הרוסי, בקרב השני ניצח יריב מאלג'יריה וברבע הגמר ניצח את רמדאן דרוויש המצרי, בחצי הגמר ניצח את ארטם בלושנקו האוקראיני ובגמר הפסיד ללוקאש קרפאלק הצ'כי. ב-12 במרץ 2017 זכה גסימוב במדליית כסף בגראנד סלאם באקו וב-2 בספטמבר 2017 זכה במדליית ארד באליפות העולם שנערכה בבודפשט לאחר שניצח בקרב על המדליה את אחאן ממדוב, חברו לנבחרת האזרית. באליפות אירופה 2019 שנערכה במינסק כחלק מהמשחקים האירופיים, זכה גסימוב במדליית הארד. מקור: המשחקים האולימפיים: ריו דה ז'ניירו 2016: מדליית כסף בקטגוריית המשקל עד 100 ק"ג אליפות העולם: בודפשט 2017: מדליית ארד בקטגוריית המשקל עד 81 ק"ג אליפות אירופה: צ'ליאבינסק 2012: מדליית ארד בקטגוריית המשקל עד 100 ק"ג מונפלייה 2014: מדליית כסף בקטגוריית המשקל עד 100 ק"ג מינסק 2019: מדליית ארד בקטגוריית המשקל עד 100 ק"ג תחרויות מהסבב העולמי (מאסטרס, גראנד סלאם, גראנד פרי): גראנד פרי סמסון 2013: מדליית כסף גראנד סלאם באקו 2013: מדליית ארד טורניר המאסטרס 2013: מדליית ארד גראנד פרי טביליסי 2014: מדליית ארד גראנד פרי בודפשט 2014: מדליית ארד גראנד סלאם טיומן 2014: מדליית זהב גראנד פרי טביליסי 2015: מדליית זהב גראנד פרי סמסון 2015: מדליית זהב גראנד סלאם באקו 2015: מדליית כסף טורניר המאסטרס 2015: מדליית זהב גראנד פרי צ'ינגדאו 2015: מדליית ארד גראנד פרי צ'ג'ו 2015: מדליית ארד גראנד סלאם טוקיו 2015: מדליית ארד טורניר המאסטרס 2016: מדליית זהב גראנד סלאם באקו 2017: מדליית כסף גראנד סלאם אבו דאבי 2018: מדליית כסף גראנד פרי טשקנט 2018: מדליית זהב גראנד פרי אנטליה 2019: מדליית ארד גראנד סלאם אוסקה 2019: מדליית כסף גראנד סלאם דיסלדורף 2020: מדליית כסף מדיה וקבצים בנושא אלמר גסימוב בוויקישיתוף אלמר גסימוב, ברשת החברתית פייסבוק אלמר גסימוב, ברשת החברתית אינסטגרם אלמר גסימוב, באתר olympedia.org אלמר גסימוב, באתר איגוד הג'ודו העולמי אלמר גסימוב, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.